# Aaveajaja

### Wikipedia

Aaveajaja (engl. Ghost Rider) on Marvel-kustantamon luoma antisankari, moottoripyörällä ajava demoninen olento, jonka tunnusmerkkinä on liekehtivä pääkallo. Aaveajajan nimeä on käyttänyt ainakin kaksi eri sankaria, Johnny Blaze ja Daniel Ketch (Marvel oli aikaisemmin käyttänyt Ghost Rider -nimeä lännensarjakuvissa; tämän hahmon nimi muuttui sittemmin Night Rideriksi ja myöhemmin vielä kerran Phantom Rideriksi).

Ensimmäinen yliluonnollinen Aaveajaja oli stunttimies Johnny Blaze, joka opettajansa hengen pelastamiseksi suostui demonisen Zarathos-hengen isännäksi. Zarathoksen vaikutuksen alaisena Blazen pää muuttui palavaksi pääkalloksi, hän ajoi tulista moottoripyörää ja pystyi ampumaan Helvetintulta luisista käsistään. Ensimmäistä Aaveajajaa julkaistiin USA:ssa vuosina 1973-1983.

Sarja sai jatkoa 90-luvulla, kun Daniel Ketch sai Aaveajajan voimat. Kun rikolliset olivat satuttaneet Danielin siskoa, hän törmäsi paetessaan moottoripyörään, johon oli sidottu "Koston hengen" olemus. Tämä henki oli alun perin Noble Kale-niminen puritaanimies, joka oli sekä Blazen että Ketchin esi-isä. Johnny Blaze palasi sarjaan sivuhahmona, ja lopulta ilmeni että hän oli Ketchin veli.

Suomessa Aaveajaja esiintyi ensimmäisen kerran vuonna 1973, Sarjakuvalehti-sarjakuvalehdessä.

## [muokkaa] Historia

### [muokkaa] Johnny Blaze

Johnny Blaze
Aaveajaja (johnny Blaze) Clayton Crain kuvittamana

Sarjakuvakustantamo | Marvel
Ensiesiintyminen | Marvel Spotlight volume 1 #5
Luojat | Käsikirjoittajat Roy Thomas & Gary Friedrich ja taiteilija Mike Ploog

Tiedot
Oikea nimi | Johnny Blaze
Status | Aktiivinen
Ryhmäsidokset | Ei ole
Edelliset ryhmäsidokset | Puolustajat, Keskiyön Pojat, Ihmeneloset
Tunnetut henkilöllisyydet | Ei ole
Tunnetut sukulaiset | Barton Blaze (isä, kuollut), Daniel Ketch (veli), Barbara Ketch (sisko, kuollut) Jennifer Kale (serkku), Andrew Kale (serkku, kuollut)
Tunnetut voimat | Yliluonnolliset voimat ja kestävyys, mystinen moottoripyörä (voi matkustaa millä pinnalla tahansa korkeilla nopeuksilla, korkean lämpötilan omaavien liekkien (niin normaalien kuin yliluonnollistenkin) käyttö, ulottuvuuksienvälinen matkustus, suojaava maaginen ketju

### [muokkaa] Daniel Ketch

Daniel Ketch
Aaveajaja (Daniel Ketch), suomalaisen Marvel-lehden kansikuva vuodelta 1993

Sarjakuvakustantamo | Marvel
Ensiesiintyminen | Marvel Spotlight volume 1 #5
Luojat | -

Tiedot
Oikea nimi | Daniel Ketch
Status | Aktiivinen
Ryhmäsidokset | Puolustajat
Edelliset ryhmäsidokset | Ei ole
Tunnetut henkilöllisyydet | -
Tunnetut sukulaiset | -
Tunnetut voimat | Yliluonnolliset voimat ja kestävyys, mystinen moottoripyörä (voi matkustaa millä pinnalla tahansa korkeilla nopeuksilla, korkean lämpötilan omaavien liekkien (niin normaalien kuin yliluonnollistenkin) käyttö, ulottuvuuksienvälinen matkustus, suojaava maaginen ketju

## [muokkaa] Voimat ja varusteet

Aaveajajan teemana on tavallinen ihminen, joka muuttuu supervoimilla varustetuksi hehkuvakalloiseksi moottoripyöräilijäksi. Aaveajajan moottoripyörä on tavallisia pyöriä nopeampi, ja pystyy mahdottomiin suorituksiin (kuten ajamaan vedenpinnan päällä tai pystysuoraa seinää pitkin).

- Johnny Blaze - Muuttuneessa olomuodossaan Blazen pyörä oli tulessa. Myöhemmin hän loi uuden pyörän pelkästä helvetintulesta. Helvetintuli on yliluonnollinnen liekki, joka polttaa sielun, muttei ruumista. Blaze pystyi käyttämään helvetintulta myös aseena. Aaveajajana hän vaikuttaa yliluonnollisen vahvalta ja kestävältä. Lisäksi Blaze pystyi tekemään pyörällään temppuja, jotka olisivat rikkoneet tavallisen pyörän.

- Daniel Ketch - Ketchin moottoripyörän muutos on Blazea dramaattisempi. Se muuttuu tavallisen näköisestä pyörästä huomattavasti tehokkaamman ja modernimman näköiseksi. Pyörässä on palavat tulirenkaat sekä kilven kaltainen suoja etuosassa. Ketch käyttää Aaveajajana pyöräketjua aseena, jolloin ketjun pituus kasvaa ja muuttuu yliluonnollisen kestäväksi. Lisäksi ketju saa tarvittaessa seipään tai heittotähtien ominaisuuksia. Aaveajajan kuuluisin voima on kuitenkin Katumuskatse. Lähitaistelussa hän lukitsee katseen uhriinsa ja pakottaa vastustajansa tuntemaan kaiken tuskan, mitä tämä on koskaan toisille aiheuttanut. Tällä kyvyllä on kuitenkin rajoituksensa. Mikäli kohde on sokea tai esimerkiksi huumeiden vaikutuksen alainen, tai jos tällä on useampia silmiä, Aaveajaja ei voi luoda tarvittavaa katsekontaktia. Uudempi Aaveajaja on edeltäjänsä tavoin yliluonnollisen vahva ja kestävä. Lisäksi hän on toisinaan pystynyt luomaan esim. tuliseinän. Alkuvaiheessa Ketch pystyi muuttumaan vain kun "viatonta verta oli vuodatettu", ja hänen täytyi koskettaa pyöränsä bensakorkkia. Myöhemmin hän pääsi näistä rajotteista eroon.

## [muokkaa] Aaveajaja muissa medioissa

Aaveajaja esiintyy Marvel: Ultimate Alliance- pelissä yhtenä pelattavista hahmoista.

| Tämä lehtiin (mm. sanoma-, aikakaus-, sarjakuva-) liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/a/v/Aaveajaja.html

Luokat: Marvel-universumin henkilöt | Puolustajat | Lehtityngät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Français
- Português
- Svenska